Source: https://ispis.sk/judikatura/KSKE/2Sp12/2012
Timestamp: 2020-04-05 20:46:45+00:00

Document:
KSKE 2 Sp 12/2012 - iSpis
iSpis Judikatúra – KSKE 2 Sp 12/2012
KS v Košiciach, dátum 16.07.2012, sp.zn. KSKE 2 Sp 12/2012
§ 2 zákona č. 503/2003 § 3 ods. 1 OSP § 250m ods. 1 OSP § 246c OSP § 57 OSP § 250p OSP § 146 ods. 1 písm. c) OSP § 42 ods. 3 OSP
Súd: Krajský súd Košice Spisová značka: 2Sp/12/2012 Identifikačné číslo súdneho spisu: 7012200581 Dátum vydania rozhodnutia: 17. 07. 2012 Meno a priezvisko sudcu, VSÚ: JUDr. Adriana Rakociová ECLI: ECLI:SK:KSKE:2012:7012200581.2
Uznesenie Krajský súd v Košiciach v právnej veci navrhovateľa C. G., bytom H. Č.. XX, proti odporcovi Obvodnému pozemkovému úradu Michalovce, Ul. Sama Chalupku č. 18, Michalovce, v konaní o preskúmanie zákonnosti rozhodnutia č. 2005/00951-KNO zo dňa 06.09.2005, takto
Opravný prostriedok o d m i e t a .
Opravným prostriedkom zo dňa 31.05.2012 sa navrhovateľ domáhal preskúmania zákonnosti rozhodnutia odporcu č. 2005/00951 KNO zo dňa 06.09.2005, ktorým odporca rozhodol, že navrhovateľ nespĺňa podmienky zákona č. 503/2003 Z.z. o navrátení vlastníctva k pozemkom z dôvodu, že nie je oprávnenou osobou podľa ustanovenia § 2 uvedeného zákona a pozemky neprešli na štát alebo inú právnickú osobou niektorým zo spôsobov ako sú uvedené v ustanovení § 3 ods.1, 2 zákona.
Podľa ustanovenia § 250m ods.1, 2 zákona č. 99/1963 Zb. Občianskeho súdneho poriadku v znení neskorších predpisov (ďalej len O.s.p. ) , konanie sa začína na návrh, ktorým je opravný prostriedok proti rozhodnutiu správneho orgánu.
Návrh sa podáva na príslušnom súde v lehote tridsiatich dní od doručenia rozhodnutia, pokiaľ osobitný zákon neustanovuje niečo iné. Návrh je podaný včas aj vtedy, ak bol podaný v lehote na orgáne, ktorý vydal rozhodnutie. Ak rozhodnutie neobsahuje poučenie o opravnom prostriedku alebo ak obsahuje nesprávne poučenie, možno ho napadnúť do šiestich mesiacov od jeho doručenia.
Podľa ustanovenia § 246c O.s.p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Opravný prostriedok je prípustný, len ak je to ustanovené v tejto časti. Proti rozhodnutiu Najvyššieho súdu Slovenskej republiky opravný prostriedok nie je prípustný.
Podľa ustanovenia § 57 O.s.p., do plynutia lehoty sa nezapočítava deň, keď došlo k skutočnosti určujúcej začiatok lehoty.
Podľa ustanovenia § 250p O.s.p., ak je návrh podaný oneskorene alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné.
Napadnuté rozhodnutie odporcu bolo navrhovateľovi doručené do vlastných rúk dňa 05.10.2005, pričom jeho prevzatie potvrdil navrhovateľ vlastnoručným podpisom na poštovej
doručenke (kópia doručenky v spise na č. listu 54) .
Opravný prostriedok proti rozhodnutiu odporcu podal navrhovateľ na poštovú prepravu až dňa 31.05.2012, čo vyplýva z pečiatky podacej pošty a súdu bol doručený dňa 01.06.2012. V zmysle citovaného ustanovenia § 57 O.s.p. začala navrhovateľovi plynúť 30-dňová lehota na podanie návrhu na preskúmanie rozhodnutia dňom 06.10.2005 a koniec lehoty pripadol na deň 05.11.2005.
Vzhľadom na to, že opravný prostriedok bol odovzdaný na poštovú prepravu až dňa 31.05.2012, bol podaný oneskorene.
Z uvedených dôvodov súd opravný prostriedok navrhovateľa ako oneskorene podaný odmietol.
O trovách konania súd rozhodol podľa ustanovenia § 146 ods.1 písm.c) O.s.p. v spojení s ustanovením § 246c O.s.p.
Proti tomuto uzneseniu možno podať odvolanie do 15 dní odo dňa jeho doručenia na Najvyšší súd Slovenskej republiky v Bratislave prostredníctvom tunajšieho súdu, a to písomne v dvoch vyhotoveniach.

References: § 2
 § 3
 § 250
 § 246
 § 57
 § 250
 § 146
 § 42
 súd 
 súd 
 § 2
 § 3
 § 250
 § 246
 § 57
 § 250
 súd 
 súd 
 § 57
 súd 
 súd 
 § 146
 § 246
 súd